**KUUKAUSIKOKOUS**

Aika ke 11.9.2018 klo 14:30–16.00

Paikka Eläketurvakeskus, Kirjurinkatu 3, Helsinki

Läsnä 52 Suomen Aktuaariyhdistyksen jäsentä

1. Avaus

Yhdistyksen puheenjohtaja Harri Kuosmanen avasi kokouksen.

1. Jäsenasiat

Hyväksyttiin yhdistyksen muiksi varsinaisiksi jäseniksi Sergei Lahti ja Jarno Varis. Lisäksi yhdistyksen hallitus on hyväksynyt yhdistyksen täysjäseneksi Antti Jussilan.

1. Sääntelytyöryhmän puheenjohtaja kolmeksi vuodeksi

Valittiin Lauri Saraste sääntelytyöryhmän puheenjohtajaksi seuraavaksi kolmivuotiskaudeksi.

1. Säätiön sääntömuutoksen esittely

Jari Niittuinperä esitteli Aktuaaritoiminnan kehittämissäätiön sääntöihin ehdotettavat sääntömuutokset, joita 1.12.2005 voimaan tullut uusi säätiölaki edellyttää. Sääntöihin on tehty myös joitakin modernisointeja. Keskeiset muutokset ovat seuraavat:

1. Säätiön hallituksen jäsenet täytyy valita (jäsenyys ei voi perustua jonkin toisen yhdistyksen hallituksen jäsenyyteen).
2. Uusi säätiölaki ei tunne varapuheenjohtajaa.
3. Lisätty mahdollisuus toiminnanjohtajaan.

Jari kävi läpi myös sääntömuutoksen käsittelyn vaiheet. Yhdistyksen kuukausikokouksen tulee antaa lausunto säätiön sääntömuutoksista (hallitus valmistelee luonnoksen) – tämä tehdään seuraavassa kuukausikokouksessa.

1. Yhdistyksen sääntömuutoksen 1. käsittely / hyväksyntä

Jari Niittuinperä esitteli yhdistyksen sääntöihin ehdotettavat sääntömuutokset. Muutokset ovat pääosin seurausta säätiön sääntöihin tehtävistä sääntömuutoksista. Yhdistyksen ja säätiön sääntöjen sanamuotoja on myös yhdenmukaistettu.

Hyväksyttiin yksimielisesti esitetyt sääntömuutokset.

1. Esitelmä

Yhdistyksen täysjäsen FT, dos., SHV Raimo Voutilainen kävi esityksessään läpi viimeaikaisia ja nykyisiä vakuutusyhtiöiden muutostrendejä ja rakennemuutoksia. Hän esitteli myös pankkien trendejä ja rakennemuutoksia, sillä pankkien ja vakuutusyhtiöiden kehityskulut vaikuttavat toisiinsa. Voidaankin sanoa, että pankki- ja vakuutustoimialat ovat liukuneet toistensa sisään. Raimo esitteli myös huomioita pankkien ja vakuutusyhtiöiden liittoutumistrendeistä ja uusimmasta kehityksestä, jossa finanssitoimiala ja sen ulkopuoliset toimialat harjoittavat keskinäistä toimialaliukumaa. Esitelmässä tarkasteltiin myös pankin probleemaa, minkälaista vakuutustoimintaa sen kannattaa omistaa.

1. Päätös

Puheenjohtaja kiitti esiintyjää ja päätti kokouksen.

Vakuudeksi

Harri Kuosmanen Sari Martikainen
puheenjohtaja sihteeri